**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**182/2017. (VII. 27.) Kt. sz.**

**határozata**

**a fizioterápia ellátás biztosítására kötött közreműködői szerződés ismételt meghosszabbításáról szóló 152/2017. (VI.29.) Kt. számú határozat módosításáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában, valamint az  egészségügyi ellátórendszer fejlesztéséről szóló 2006. évi   CXXXII. törvény 7. § (3) bekezdése alapján az alábbi határozatot hozza:

**I. 1** Úgy dönt, hogy a **fizioterápia szolgáltatást 26 óraszámmal -** melyből fizikoterápia: 19 óra és gyógytorna: 7 óra **- kívánja elláttatni,** az erre vonatkozó **jogerős** **működési engedély megszerzésének időpontjától a** Tiszavasvári Város Önkormányzata által kiírt és lefolytatott érvényes és eredményes - „Járóbeteg közbeszerzés 2017” című - közbeszerzési eljárás eredményeként a feladatellátáshoz szükséges **önálló finanszírozási szerződés megkötése időpontjáig**, **de legkésőbb 2017. október 31. napjáig.**

**I.2** Felhatalmazza a Tiszavasvári Egészségügyi Nonprofit Kft. ügyvezetőjét, hogy az I.1 pontban foglalt döntésnek megfelelően a TIVESZ Kft. működési engedély módosítása iránt tegye meg a szükséges intézkedéseket.

**Határidő**: haladéktalanul **Felelős**: Nácsáné dr. Kalán Eszter ügyvezető

**II.1 A fizioterápia ellátás biztosítására kötött közreműködői szerződés ismételt meghosszabbításáról szóló 152/2017. (VI.29.) Kt. számú határozat I. pontját az alábbiak szerint módosítja,** azzal, hogy jelen módosítás **hatálybalépésnek időpontja a fizioterápia szolgáltatás 26 óraszámmal történő ellátásához szükséges jogerős működési engedély megszerzésének időpontja:**

**„I. Hozzájárul** a Tiszavasvári Egészségügyi Nonprofit Kft**.** (a továbbiakban: TIVESZ Kft.) **és a** Rehabilitációs Team Kft. közötti, **fizioterápia ellátás 26 óraszámmal** (melyből fizikoterápia: 19 óra, gyógytorna 7 óra) **történő biztosításához szükséges,** jelen határozat 1. mellékletét képező **közreműködői szerződés megkötéséhez.”**

A közreműködői szerződés egyéb rendelkezései változatlan tartalommal maradnak hatályban.

**Határidő**: esedékességkor **Felelős**: Dr. Fülöp Erik polgármester

II. 2. Felkéri **a TIVESZ Kft. ügyvezetőjét**, hogy gondoskodjon az I.1. pontban megjelölt **szerződés aláírásáról.**

**Határidő**: haladéktalanul **Felelős**: Nácsáné dr. Kalán Eszter ügyvezető

**Dr. Fülöp Erik Badics Ildikó**

**polgármester jegyző**

1. melléklet a 182/2017. (VII. 27.) Kt. határozathoz

**KÖZREMŰKÖDŐI SZERZŐDÉS**

mely létrejött egyrészről a **Tiszavasvári Egészségügyi Szolgáltató Közhasznú Nonprofit Kft.** (adószám: \_\_\_\_\_\_\_\_\_\_\_\_\_\_\_\_\_\_\_\_, székhelye: 4440 Tiszavasvári, Báthori 6. képviseli: Nácsáné Dr. Kalán Eszter  *ügyvezető*) mint egészségügyi szolgáltató (továbbiakban: **Szolgáltató**),

másrészről a **……………..** (cégjegyzékszám: …………., adószám: ………., bankszámla szám: ………………., székhelye: …………. képviseli: ……………), mint vállalkozó egészségügyi szolgáltató (továbbiakban: **Közreműködő**) között alulírott helyen és időben az alábbi feltételekkel.

**Előzmények:**

A Képviselő-testület a **152/2017. (X.27.) Kt. számú határozattal** úgy döntött, hogy - a fizioterápia ellátás folyamatos biztosítása érdekében - **a jelenlegi szolgáltatóval, a Rehabilitációs Team Kft.-vel megkötött közreműködői szerződést 4 hónappal meghosszabbítja, így az jelenleg a** Tiszavasvári Város Önkormányzata által kiírt, és lefolytatott érvényes és eredményes – „Járóbeteg közbeszerzés 2017” című - közbeszerzési eljárás eredményeként a feladatellátáshoz szükséges önálló **finanszírozási szerződés megkötése időpontjáig**, **de legkésőbb 2017. október 31. napjáig tartó, határozott időre szól.**

**A szerződést az alábbiak miatt módosítani szükséges:**

A Képviselő-testület **270/2016.(XII.02.) Kt. számú határozatával döntött a járóbeteg ellátás átcsoportosítandó szakorvosi és nem szakorvosi óraszámairól,** amely alapján az átcsoportosítási kérelem benyújtásra került.

Az **Emberi Erőforrások Minisztériuma** Országos Tisztifőorvosi Feladatokért Felelős Államtitkárság Egészségügyi Igazgatási Főosztálya2017. július 17. napján kelt határozatában fenti kérelemnek **az alábbiak szerint adott helyt**:

**Fizioterápia szakmáról 4 nem szakorvosi óraszám átcsoportosítását engedélyezi szülészet-nőgyógyászat szakorvosi óraszámra**, így ezen a szakmán a jelenlegi 10 óraszám helyett 14 óraszám lesz. A fizioterápia óraszáma pedig ezáltal, az eredeti **30 nem szakorvosi óraszámhoz képest 26 óraszámra** csökken.

A fizioterápia szolgáltatásra kötött**, jelenleg hatályos közreműködői szerződés 15 órára** szól, tekintettel arra, hogy a legutóbbi meghosszabbításkor az **átcsoportosítás eredménye még nem volt ismert.**

Az átcsoportosítás eredményének ismeretében azonban módosítani szükséges a közreműködői szerződést, az alábbiak szerint:

A szerződés 1. pontjában meghatározott **heti 15 óra** (7,5 óra fizikoterápia és 7,5 óra gyógytorna) **feladatellátás helyett** a **közreműködői szerződést heti 26 óra (19 óra fizioterápia és 7 óra gyógytorna) feladatellátás vonatkozásában kell megkötni a Rehabilitációs Team Kft-vel, azzal, hogy a szerződés** *182/2017. (VII.27.) Kt. számú határozatban* foglaltak szerinti **26 óraszámra (melyből fizioterápia: 19 és gyógytorna 7)** vonatkozó **jogerős működési engedély megszerzésétől** a Tiszavasvári Város Önkormányzata által kiírt, és lefolytatott érvényes és eredményes – „Járóbeteg közbeszerzés 2017” című - közbeszerzési eljárás eredményeként a feladatellátáshoz szükséges önálló **finanszírozási szerződés megkötése időpontjáig**, **de legkésőbb 2017. október 31. napjáig tartó, határozott időre szól.**

1. A Közreműködő - a Szolgáltató által nyújtott egészségügyi szolgáltatás részét képező – járóbeteg szakellátás keretében **fizioterápia** (asszisztensi tevékenységként) tevékenység, heti 26 nem szakorvosi órában történő feladatellátásának biztosítását vállalja.

Szakma megnevezése: **fizioterápia** (asszisztensi tevékenységként) **26 óra**

melyből **fizikoterápia 19 óra**

**gyógytorna 7 óra**

9 jegyű ágazati azonosító: 001000146

Szakmakód: **5722, 5711**

Progresszivitási szint: járóbeteg szakellátás

Szolgáltatási típus: 5 (középfokú egészségügyi szakképesítéssel ellátható feladat)

Ellátási forma: 10 (járóbeteg ellátás keretében végezhető tevékenység)

Ellátási terület: **Tiszavasvári, Tiszalök, Tiszadob, Tiszadada, Tiszaeszlár, Szorgalmatos**

1. **A szerződés időtartama**

Jelen szerződés a *182/2017. (VII.27.) Kt. számú határozatban* foglaltak szerinti **26 óraszámra (melyből fizioterápia: 19 és gyógytorna 7)** vonatkozó **jogerős működési engedély megszerzésétől** a Tiszavasvári Város Önkormányzata által kiírt, és lefolytatott érvényes és eredményes – „Járóbeteg közbeszerzés 2017” című - közbeszerzési eljárás eredményeként a feladatellátáshoz szükséges **önálló finanszírozási szerződés megkötése időpontjáig**, **de legkésőbb 2017. október 31. napjáig tartó, határozott időre szól.**

3 A Közreműködő feladata Tiszavasvári Város Önkormányzata tulajdonában lévő (4440 Tiszavasvári, Nyárfa u. 4.) Városi Strandfürdő területén kialakított – Tiszavasvári Strandfürdő Kft. által a Közreműködő számára bérbe adott – helyiségben járóbeteg szakellátás keretében fizikoterápia egészségügyi ellátás biztosítása.

4 A Közreműködő a szolgáltatást az egészségügyi szolgáltatás nyújtásához szükséges engedéllyel, valamint képesítéssel rendelkező fizioterápiás asszisztenssel/asszisztensekkel látja el. A Közreműködő tevékenységének végzésére szakmai felelősségbiztosítást köteles kötni, illetve a mindenkor hatályos működési engedélyének egy másolati példányát a Szolgáltató részére köteles átadni.

5 Felek rögzítik, hogy a Szolgáltató a feladat ellátáshoz szükséges tárgyi eszközöket (szerződés 1. sz. mellékletét képező leltár szerint) a feladatellátás megkezdésekor térítésmentesen átadta Közreműködő részére, azok folyamatos pótlásáról Közreműködő köteles gondoskodni. A Közreműködő köteles „Az egészségügyi szolgáltatások nyújtásához szükséges szakmai minimumfeltételekről” szóló 60/2003. (X.20.) ESzCsM rendeletben meghatározott feltételeket teljesíteni.

6 A Közreműködő köteles a Szolgáltató által biztosított szoftvert használni az egészségügyi szolgáltatás biztosítása során. Köteles a havi OEP jelentéshez adatszolgáltatásra. A programfrissítéssel kapcsolatos feladatok – informatikus biztosítása – a Közreműködőt terhelik.

7 A Szolgáltató a feladatellátás/beavatkozás után járó – **a lejelentett TVK-érték pontforint értékét az adott finanszírozási hónap OEP visszaigazolási lapján szereplő szorzónak megfelelő és a munkaállomás programkövetési díjával csökkentett OEP finanszírozás összegét,** annak megérkezését követően számla ellenében **átutalja a Közreműködő bankszámlájára** és az OEP által megküldött visszaigazolás egy példányát a Közreműködő részére átadja.

8 A Közreműködő a feladatai teljesítése során az irányadó környezetvédelmi, munka- és tűzvédelmi szabályokat köteles betartani, az általa használatra átadott tárgyi eszközöket rendeltetésszerűen használni. Károkozás esetén kárfelelősséggel tartozik. Közreműködő saját tulajdonában álló eszközt, illetve a használatra átadott eszközt, az eszköz rendeltetésszerű használatra való alkalmasságát folyamatosan köteles biztosítani.

9 A Szerződő felek kötelezettséget vállalnak arra, hogy a szerződés teljes időtartama alatt az egységes betegellátás folyamatosságának biztosítása, és az egészségügyi szolgáltatás színvonalának fenntartása, fejlesztése érdekében együttműködve járnak el, különös figyelemmel a területi ellátási kötelezettséghez kapcsolódó betegellátási rendre is.

10 A Közreműködőnek az egészségügyi szolgáltatás nyújtása során a tudomására jutott egészségügyi és személyes adatokat a vonatkozó hatályos jogszabályoknak megfelelően kell kezelnie. A Közreműködő az egészségügyi szolgáltatást köteles az általában elvárható gondossággal, a szakmai követelmények keretei között, legjobb tudása szerint, szakmai kompetenciájának megfelelően nyújtani. A Közreműködő kötelezettséget vállal arra, hogy az egészségügyi tevékenység végzése során együttműködik a feladatellátásban közreműködő személyekkel, a feladatellátásra irányuló jogviszonyok típusától függetlenül. ***A szerződés teljesítése során a sterilizálásról és a keletkezett veszélyes hulladék megsemmisítéséről a Közreműködő gondoskodik.***

11 A Szolgáltató jogosult az egészségügyi szolgáltatást, a betegellátás színvonalának megőrzése érdekében jelen szerződésben foglalt kötelezettségek teljesítésére kiterjedően, e szerződés keretei között ellenőrizni. Amennyiben az ellenőrzés során felvett jegyzőkönyvből megállapítható, hogy a Közreműködő a szolgáltatást a jelen szerződés, illetve a vonatkozó szakmai, etikai, és jogszabályok rendelkezéseinek megsértésével nyújtja, a Szolgáltató írásban, határidő kitűzésével hívja fel a Közreműködőt a jogsértés megszüntetésére. Amennyiben a Közreműködő a határidőre nem tesz eleget a felszólításban foglaltaknak, vagy ismételt szerződésszegést követ el, ez a jogszerűen alkalmazható egyéb szankciók mellett, jelen szerződés azonnali hatályú, rendkívüli felmondását is jelenti.

12 A Közreműködőt azon jogos panaszok miatt, amelyek a tevékenységével összefüggnek, felelősség terheli. Az ilyen irányú panaszokat a Szolgáltató kivizsgálja. A kivizsgálás során lehetőséget kell adni a Közreműködőnek, hogy az üggyel kapcsolatos álláspontját, védekezését előadja. Amennyiben megállapítást nyer a Közreműködő felelőssége, a Szolgáltató jogosult a szerződést azonnali hatállyal megszüntetni, vagy a nem megfelelően biztosított szolgáltatás értékét megvonni.

13.1 Jelen szerződés **rendes felmondással, írásban, a felmondás közlése hónapja utolsó napjára mondható fel**

**13.1.1 Közreműködő által** abban az esetben, ha a Szolgáltató nem adja át Közreműködő részére jelen szerződés 7. pontja alapján meghatározott finanszírozást.

* + 1. **Szolgáltató által** abban az esetben, ha Közreműködő jelen szerződés alapján nem vagy nem szerződésszerűen teljesít.
    2. **Bármely fél által** abban az esetben, ha a fizioterápia feladatellátásra vonatkozó- Tiszavasvári Város Önkormányzata által kiírt – közbeszerzési eljárás bármilyen okból meghiúsul, vagy érvénytelenül vagy eredménytelenül zárul.

13.2 Jelen szerződés írásban, közös megegyezéssel bármikor felmondható.

14. Jelen szerződéssel kapcsolatos bármely jognyilatkozat érvényesen kizárólag írásban tehető.

15. A szerződés megszűnésekor a Közreműködő köteles a kezelésében tartott egészségügyi dokumentációt és a használatra adott eszközöket – a betegellátás folyamatos biztosítása érdekében – hiánytalanul és haladéktalanul a Szolgáltató rendelkezésére bocsátani.

16. Jelen megállapodás a **fizioterápia szolgáltatás 26 óraszámmal történő ellátásához szükséges jogerős működési engedély megszerzése megkötésének időpontjában lép hatályba.**

17. Jelen szerződés megkötését Tiszavasvári Város Önkormányzata Képviselő-testülete 182/2017. (VII.27.) Kt. számú határozatával jóváhagyta.

Szerződő felek a szerződést kölcsönös elolvasás és értelmezés után, mint akaratukkal és nyilatkozatukkal mindenben megegyezőt, jóváhagyólag írják alá, megállapítva, hogy a szerződésben nem rendezett kérdésekben elsősorban az egészségügyről szóló és az egészségügyi tevékenység ellátására vonatkozó, kapcsolódó jogszabályok rendelkezései az irányadók.

Tiszavasvári, ……………………………………………

Szolgáltató Közreműködő